
R E F E R A T
pentru aprobarea trecerii din proprietatea Statului Român în proprietatea Municipiului Timişoara  a terenurilor din Anexa 1 

	Având în vedere prevederile Legii 18/1991, art.36, alin.(1), "terenurile aflate în proprietatea statului, situate în intravilanul localităţilor şi care sunt în administrarea primăriilor, trec în proprietatea municipiilor",  şi solicitările depuse la Direcţia Clădiri Terenuri şi Dotări Diverse,  Direcţia Urbanism-Serviciul Banca de Date Urbană şi Cadastru a verificat situaţia juridică a terenurilor din Anexa 1, proprietatea Statului Român în administrarea Primăriei Municipiului Timişoara, situate în intravilanul Municipiului Timişoara.
	Luând în considerare art. 1138 din Codul Civil "Moştenirile vacante revin comunei, oraşului sau, după caz, municipiului în a cărui rază teritorială se aflau bunurile la data deschiderii moştenirii şi intră în domeniul lor privat. Este considerată nescrisă orice dispoziţie testamentară care, fără a stipula transmiterea bunurilor moştenirii, urmăreşte să înlăture această regulă."
Menţionăm că terenurile din anexa ataşată prezentului proiect au fost cuprinse  în anexa la HCL569/2013 prin care s-a aprobat trecerea în proprietatea privată a Municipiului Timişoara, cu precizarea că întabularea se va face după verificarea existenţei cererilor de revendicare sau litigiilor asupra fiecărui teren în parte .
	Imobilele respective nu fac obiectul unor litigii pe rol conform adreselor Serviciului Juridic nr. SJ2015-5041/27.10.2015, SJ2015-14217/12.10.2015, SJ2015-14684/23.10.2015, CT2015-914/30.09.2015, UR2015-11248/30.09.2015 sau a unor dosare nesoluţionate de revendicare în baza Legii nr.18/1991, a Legii nr.1/2000, a Legii nr. 10 /2001, O.U.G.94/2000, O.U.G.83/1999 şi a Legii nr. 247 /2005, conform adreselor cu numerele de mai sus de la Direcţia Clădiri, Terenuri şi Dotări Diverse şi de la Serviciul Administrare Fond Funciar.
Menţionăm că terenurile din Anexa 1 nu au fost cuprinse în domeniul public al Municipiului Timişoara atestat prin H.G.977/2002, H.G. nr.1016/2005, H.G.849/2009 şi H.G.1097/2011. Din analiza extraselor de carte funciară coroborat cu dispoziţiile anexei la Legea 213/1998, privind proprietatea publică şi regimul juridic al acesteia, rezultă că terenurile  respective nu sunt de natură a constitui domeniu public al statului, al judeţului sau al municipiului.
Propunem emiterea unei hotărâri a Consiliului Local al Municipiului Timişoara prin care se aprobă trecerea din proprietatea Statului Român în proprietatea Municipiului Timişoara a imobilelor din Anexa 1 care face parte integrantă din proiectul de hotărâre.

